**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

Aika to 20.6.2013 klo 9.02 - 10.54

Paikka opetus- ja kulttuuriministeriö, kokoushuone Väinämöinen K214, Meritullinkatu 10

Läsnä Mika Tammilehto, OKM, puheenjohtaja

Kirsi Kangaspunta, OKM, varapuheenjohtaja saapui klo 9.47, kohta 4

Heikki Blom, OKM

Johan Hahkala, AMKE ry saapui klo 9.08, kohta 4

Maija Innola, OKM

Aleksi Kalenius, STTK

Maarit Kallio-Savela, Suomen Kuntaliitto ry

Sirkka-Liisa Kärki, OPH

Veli-Matti Lamppu, Suomen Yrittäjät ry saapui klo 9.50, kohta 4

Kirsi Rasinaho, SAK

Susanna Tauriainen, MTK ry

Satu Ågren, EK

Ville Heinonen, OKM, sihteeri

Seija Rasku, OKM, sihteeri

Piritta Väinölä, OKM

1. Kokouksen avaus

Puheenjohtaja Mika Tammilehto avasi kokouksen klo 9.02.

1. Esityslistan hyväksyminen

Hyväksyttiin esityslista kokouksen työjärjestykseksi.

1. Edellisen kokouksen muistio

Hyväksyttiin edellisen kokouksen muistio muutoksitta.

1. Hallituksen esitysluonnos ja sen yleisperustelut

Sihteeri Heinonen kertoi, että muutoksia on tässä vaiheessa tehty vain hallituksen esityksen yleisperusteluihin, joihin on lisätty vaikuttavuusarviointi. Muilta osin muutokset hallituksen esitykseen ja sen perusteluihin tehdään tämän kokouksen jälkeen.

Keskusteltiin ensisijaisesti laki- ja asetuspykälistä ja niiden muutostarpeista. Pykälien käsittelyä jatkettiin siitä, mihin jäätiin14.6.2013 kokouksessa. Todettiin, että ammatillisesta koulutuksesta annettuun lakiin esitettyjen muutosten käyttöönotto- ja soveltamisaikatauluihin on syytä palata, kun valmistelu etenee. Aikataulua pidettiin haasteellisena ja tiukkana etenkin osaamispisteiden käyttöönoton osalta.

Ammatillisesta koulutuksesta annetun valtioneuvoston asetukseen esitettyihin muutoksiin ei tehty muutosehdotuksia. Todettiin, että asetusmuutoksiin on kuitenkin syytä palata, kun valmistelu etenee ja terminologia on tarkistettu.

Ammatillisesta aikuiskoulutuksesta annettuun lakiin esitetyistä muutoksista kannatettiin pykäliin 1, 7a, 12c ja 12e ehdotettuja muutoksia sellaisenaan. Muiden pykälien osalta todettiin, että tekstejä on tarpeen muokata. Sovittiin, että TUTKE2-työryhmä käy kaikki pykälät vielä kertaalleen läpi ja muokkaa niitä ohjausryhmässä käydyn keskustelun pohjalta.

Hallituksen esityksen yleisperustelujen osalta sovittiin, että TUTKE2-työryhmä tarkentaa luvussa 3.1 olevaa ammatillisen tutkintojärjestelmän tavoitetta niin, että tavoitteena on työelämän osaamistarpeisiin vastaaminen. Taloudellisten vaikutusten osalta muistutettiin, että esityksellä voi olla valtiontaloudellisten vaikutusten lisäksi myös muita taloudellisia vaikutuksia. Lisäksi todettiin, että yhteiskunnallisissa vaikutuksissa olisi hyvä tuoda esiin joustavuuden lisäämisen positiiviset sukupuolivaikutukset molempiin sukupuoliin. Esitettiin tehtäväksi myös yritysvaikutusten arviointi.

1. Ammattitaidon saavuttamiseksi tarpeellisten ja ammattitaitoa täydentävien tutkinnon osien kokoaminen laajemmiksi kokonaisuuksiksi

Sihteeri Rasku esitteli ohjausryhmän 24.5.2013 kokouksen kommenttien perusteella muokatun version ammattitaidon saavuttamiseksi tarpeellisista ja ammattitaitoa täydentävistä yhteisistä tutkinnon osista. Keskusteltiin muokatusta esityksestä ja todettiin, että se on tutkinnon osien osalta selkeä ja hyvä, mutta sitä on tarpeen hioa tutkinnon osien osaamisalueiden ja osaamispisteiden osalta seuraavasti:

* Lisätään kaikille tutkinnoille yhteisten tutkinnon osien laajuutta suhteessa ammatillisiin ja vapaasti valittaviin tutkinnon osiin hieman vähentämällä esim. vapaasti valittavien tutkinnon osien laajuutta.
* Vahvistetaan työkyvyn ylläpitämisen sekä liikunnan ja terveystiedon yhteyttä siirtämällä liikunta ja terveystieto osaksi Yhteiskunnassa ja työelämässä tarvittava osaaminen -tutkinnon osaa. Tutkinnon osan osaamispisteitä tarkistetaan muutoksen mukaisesti.
* Vaihdetaan Yrittäjyys ja yritystoiminta- ja Työkyvyn ylläpitäminen -osa-alueiden järjestystä Yhteiskunnassa ja työelämässä tarvittava osaaminen -tutkinnon osassa.
* Lisätään Sosiaalinen ja kulttuurinen osaaminen -tutkinnon osaan mahdollisuus valita jokin Viestintä- ja vuorovaikutus-osaaminen-, Matemaattis-luonnontieteellinen osaaminen- tai Yhteiskunnassa ja työelämässä tarvittava osaaminen -tutkinnon osien osa-alueista. Tutkinnon osan osaamispistemäärää lisätään vastaavasti.

Sovittiin, että työryhmä valmistelee uuden esityksen kaikille perustutkinnoille yhteisistä tutkinnon osista seuraavaan ohjausryhmän kokoukseen.

1. Seuraava kokous

Seuraava kokous on ti 20.8. klo 12 – 14 (Väinämöinen, Meritullinkatu 10).

1. Muut asiat

Muita asioita ei ollut.

1. Kokouksen päättäminen

Puheenjohtaja päätti kokouksen klo 10.54.

JAKELU ohjausryhmän jäsenet